Selekshon nashonal di futbòl di Kòrsou (maskulino)

E selekshon nashonal di futbòl di Kòrsou ta e ekipo di futbolistanan maskulino ku desde 2011 ta representá Kòrsou den kompetensianan internashonal i ta kai bou di FFK. 

Riba e tabla di klasifikashon mundial di FIFA, Kòrsou a logra posishon 68° na yüli di 2017, te awor su mihó posishon ademas di ta e di 6 mihó selekshon di CONCACAF. El a gana e Kopa Karibe (Caribbean Cup) na 2017, loke tabata e promé premio ofisial pa Kòrsou. Na 2019 e selekshon a logra yega e kuart final di e Kopa Oro di CONCACAF pa promé biaha. 

Na novèmber 2025, e selekshon a enkabesá su grupo di kualifikashon pa e Kopa Mundial di FIFA 2026 i a kualifiká dia 18 di november 2025 pa promé biaha pa Kopa Mundial, loke a hasi Kòrsou bira e nashon di mas chikitu den tantu poblashon komo área pa klasifiká pa e torneo.

E selekshon ta hunga su weganan normalmente den Stadion Ergilio Hato na Willemstad. Tur tramite pa e selekshon nashonal ta resortá bou di Federashon Futbòl Kòrsou (FFK).

 Historia 
Na 2011 e ekipo aki a tuma lugá di e selekshon di futbòl di Antias Hulandes, ku a stop di eksistí despues di e disolushon di Antia Hulandes. E ekipo aki tambe a hunga bou di e nòmber di "Kòrsou" te ku 1958, pero e tempu ei tabata representá tur e islanan di e teritorio di Kòrsou i Dependensianan. Tanto FIFA komo CONCACAF ta rekonosé e selekshon nashonal di Kòrsou komo e susesor direkto i úniko di e ekiponan di futbòl nashonal di Kòrsou (1921-1958) i Antias Hulandes (1958-2010).Curaçao, FIFACuracao, CONCACAF (9 di mart 2021)Curaçao — List of Champions, RSSSF (3 di febrüari 2023)

Dia 29 di òktober 2010 e selekshon maskulino di Kòrsou a hunga su promé wega amistoso na Willemstad kontra Aruba. E wega aki a keda gana ku 3-0 i Everon Espacia a skor e promé gol na nòmber di Kòrsou. E promé wega pafor di Karibe Hulandes tabata 20 di ougùstùs 2011 kontra Repúblika Dominikano na estadio Panamerikano; esaki a terminá den un derota di 1-0 pa Kòrsou.

 Partisipashon na torneo 
 Kopa Mundial 
For di aña 2011 Kòrsou ta partisipá na weganan di klasifikashon pa kampeonato mundial di futbòl di FIFA. Na su promé weganan klasifikatorio pa Mundial 2014 na Brasil e selekshon a enfrenta  Antigua i Barbuda, Haiti i Islanan Birgen Merikano. Despues di 2 viktoria i 1 empate for di 6 wega nan a keda eliminá komo e di tres ekipo di grupo F. E dos viktoria kontra e Islanan Birgen Merikano (3-0 i 6-1) tabata e proménan den un kualifikashon pa Kopa Mundial.

Pa Mundial 2018 e ekipo a alkansa e di tres buelta di e torneo i kualifikashon. Den e promé ronda na mart 2015 el a  enfrentá Montserrat i a klasifiká pa e di dos ronda kontra Cuba ku un viktoria di 2-1 na kas i un viktoria di 2-2 den e di dos wega. Despues di un empate 0-0 den e wega na kas, un empate 1-1 den e wega di regreso kontra Cuba tabata sufisiente pa pone riba e regla di golnan pa e di tres ronda. Sinembargo, e ekipo a keda eliminá na septèmber 2015  despues di dos derota 0-1 kontra El Salvador. 

Den e kualifikashon di 2022 e ekipo a enfrentá Guatemala, Sint Vincent i Grenadinanan, Cuba i e Islanan Birgen Britániko den e promé ronda na mart i yüni 2021. E ekipo a gana e grupo dor di hasi mas gol i a avansá pa e di dos ronda. Despues di un derota di 2-1 i un empate di 0-0 kontra Panama el a keda eliminá den e di dos ronda.

 2026 
E selekshon a kai den grupo C di e weganan di kualifikashon pa Kopa Mundial 2026. Su promé partidonan na 2024 tabata kontra Barbados riba 5 di yüni den Stadion Ergilio Hato i kontra Aruba riba 8 di yüni den Stadion Guillermo Prospero Trinidad. Na 2025 el a sigui topa ku Sint Lucia riba 6 di yüni i Haiti riba 10 di yüni.
Despues ku entrenadó prinsipal, Dick Advocaat, a reklutá varios hungadó di e diaspora kurasoleño na Hulanda pa fortalesé e selekshonObispo en Hansen versterken Curaçao in jacht op WK-ticket, curacao.nu (26 di sèptèmber 2025), esaki pasa pa promé lugá den su grupo di klasifikashon ku diesun punto despues di un viktoria di 7-0 kontra Bermuda ku e penúltimo wega di e grupo na novèmber 2025.Curaçao boekt overtuigende zege en staat aan kop in groep, nu.cw (14 di novèmber 2025)

Pa e último wega durante e klasifikashon pa Kopa Mundial di FIFA 2026, e selekshon a empatá 0-0 kontra Jamaica kaminda Kòrsou a bira e nashon di mas chikitu den poblashon (156.115 hende) ku den historia a yega di klasifiká pa e Kopa Mundial di FIFA, mientras Dick Advocaat lo bira e mènedjer di mas bieu den historia pa entrená e ekipo durante e Kopa Mundial di FIFA.Advocaat to become oldest coach World Cup after Curaçao qualification, reuters.com

Komo himno pa e trayekto pa Kopa Mundial di e tim, a komposita e kantika yamá “The Blue Wave” na 2025, ku ta wòrdo interpretá pa e artista Jeon.

 Kopa Oro di CONCACAF 
 2017 – Preliminatorio
 2019 – Kuart final
 2021 – A retirá
 2023 – No a kualifiká

Ku e viktoria 4-1 di e selekshon riba St. Lucia dia 18 di novèmber 2024 den Stadion Ergilio Hato Kòrsou a promove bek pa Liga A di CONCACAF Nations League i a klasifika automátikamente pa e proximo edishon di Kopa Oro na Merka.Curaçao kwalificeert zich voor de Gold Cup na zege op Saint Lucia, nu.cw (18 di novèmber 2024)

 Kopa Karibe  
Na 2014 e selekshon a hunga den e ronda preliminatorio di Kopa Karibe. Den e edishon di 2017, e selekshon, despues di un fuerte kampaña di kualifikashon, a derotá e anfitrion Martinique den e semifinal ku e skor di 2-1. E ta vense Jamaica, kampeon saliente i seis biaha ganadó, ku e skor di 2-1 i ta logra su promé Kopa Karibe. Algun hungadó di e wega final tabata Elson Hooi (2 gol), Eloy Room (kiper), Gino van Kessel, Ayrton Statie, Rangelo Janga i Leandro Bacuna.

 Kopa di Rei  
Dia 5 di yüni 2019, Kòrsou a gana 3-1 kontra India den e promé ronda di Kopa di Rei, un torneo tailandés riba invitashon. Den e final dia 8 di yüni 2019, despues di un empate 1-1 despues di pinalti, e ekipo a gana e Kopa di Rei ku 5-4 di Vietnam na Chang Arena den e siudat Buri Ram na Tailandia.

 Kopa ABCS 
Na 2013 e ta yega te final, perdiendo di Sürnam 1-3 i ta caba na di tres lugá di Kopa ABCS na 2015. Entre 2016 i 2020 no tabatin kompetensia. Kòrsou tabata ganadó na 2021 den final kontra Boneiru (2-1) i na 2022 ta sali viktorioso den pinalti kontra Sürnam.ABCS Football Tournament, RSSSF.org

 Último weganan i próksimo enkuentronan 
20px Aktualisá te e último wega riba 18 di novèmber 2025.

FechaSiudatLokalResultadoBishitanteKompetensia17-10-202322px|border Willemstad Kòrsou 22px|border 5:3CONCACAF Nations League 23/2416-11-202322px|border Willemstad Kòrsou 22px|border 1:1 Partido amistoso20-11-202322px|border Willemstad Kòrsou 22px|border 1:1 Partido amistoso21-03-202420px|border AlanyaKòrsou 22px|border1:022px|border Hull CityPartido amistoso híbrido05-06-202422px|border WillemstadKòrsou 22px|border4:1 Klasifikashon Kopa Mundial 202608-06-2024 22px|border OranjestadAruba 22px|border0:2Klasifikashon Kopa Mundial 202606-09-202422px|border Saint George’sSint Lucia 22px|border2:1CONCACAF Nations League 24/2509-09-202422px|border Saint George’sSaint-Martin 22px0:4CONCACAF Nations League 24/2511-10-202422px|border Gros IsletGrenada 22px|border0:0CONCACAF Nations League 24/2514-10-202422px|border Gros IsletKòrsou 22px|border1:0CONCACAF Nations League 24/2515-11-2024 20px|border WillemstadKòrsou 22px|border5:022px Saint-MartinCONCACAF Nations League 24/2518-11-2024 22px|border WillemstadKòrsou 22px|border4:1CONCACAF Nations League 24/25

 2025 
FechaSiudatLokalResultadoBishitanteKompetensia06-06-2025 22px|border WillemstadKòrsou 22px|border4:0 Klasifikashon Kopa Mundial 202610-06-202522px|border OranjestadHaiti 23px|border1:5Klasifikashon Kopa Mundial 202617-06-2025 22px|border San Jose Kòrsou 22px|border 0:0CONCACAF Gold Cup 202521-06-2025 22px|border San Jose Kòrsou 22px|border 1:1CONCACAF Gold Cup 202524-06-2025 22px|border Houston Honduras 22px|border  2:1CONCACAF Gold Cup 2025 05-09-202522px|border Port of SpainTrinidad i Tobago 23px|border 0:0Klasifikashon Kopa Mundial 2026 09-09-202522px|border WillemstadKòrsou 22px|border 3:2Klasifikashon Kopa Mundial 2026 10-10-202522px|border WillemstadKòrsou 22px|border 2:0Klasifikashon Kopa Mundial 2026 14-10-202522px|border WillemstadKòrsou 22px|border 1:1Klasifikashon Kopa Mundial 2026 13-11-202522px|border HamiltonBermuda 23px|border 0:7Klasifikashon Kopa Mundial 2026 18-11-202522px|border KingstonJamaica 23px|border 0:0Klasifikashon Kopa Mundial 2026

 2026 
FechaSiudatLokalResultadoBishitanteKompetensia14-06-2026  HoustonAlemania 22px|border:   FIFA Kopa Mundial 202620-06-2026  Kansas CityEcuador 22px|border:   FIFA Kopa Mundial 202625-06-2026  Filadelfia Kòrsou 22px|border:    FIFA Kopa Mundial 2026

 Tim tékniko 
 Posishon Nòmber Entrenadó prinsipal  20px|border Fred Rutten Entrenadó athuntu  20px|border Cor Pot<br/ >20px|border Dean Gorré Entrenadó pa kiper  20px|border Raymond Mulder Entrenadó fisiko  20px|border Angelo Cijntje Video Analista  20px|border Léon Hese Médiko   Ofisial di prensa  20px|border Kees Jansma Manager di tim  20px|border Wouter Jansen  Content Creator  20px|border Anouar Amrani

 (Eks)-hungadó konosí 

 Vurnon Anita
 Leandro Bacuna
 Juriën Gaari
 Kenji Gorré
 Elson Hooi
 Rangelo Janga
 Cuco Martina
 Eloy Room
 Ayrton Statie

 Lista di entrenadó 
20px|border Manuel Bilches (2011–2012)
20px|border Ludwig Alberto (2012–2014)
20px|border Igemar Pieternella (2014, interino)
20px|border Etienne Siliee (2014–2015)
20px|border Patrick Kluivert (2015–2016)
20px|border Remko Bicentini (2016–2020)
20px|border Guus Hiddink (2020–2021)
20px|border Patrick Kluivert (2021, remplasante di Hiddink, kende a haña COVID-19 durante e kualifikashon pa Mundial 2022)
20px|border Art Langeler (2022)
20px|border Remko Bicentini (2022-2023)
20px|border Dean Gorré (2023, interino)
20px|border Dick Advocaat (2024-2026)Dick Advocaat (76) keert opnieuw terug uit pensioen en gaat aan de slag bij Curaçao, Ad.nl (15 di yanüari 2024)
20px|border Fred Rutten (desde 2026)Dick Drayer, Advocaat stopt per direct als bondscoach Curaçao, curacao.nu (23 di febrüari 2026)

 Mira tambe 
 Selekshon nashonal di futbòl di Kòrsou (1921-1958)
 Selekshon antiano di futbòl (1958-2010)
 Selekshon nashonal di futbòl di Aruba
 Selekshon boneriano di futbòl

 Link eksterno 
 Wepsait di Federashon di Futbòl Kòrsou
 Weganan Internashonal di Kòrsou i Antia Hulandes te 2004
 The Blue Wave, Jeon, Youtube 2025

Category:Futbòl na Kòrsou